**Zápis z 2. zasadnutia**

**Krízového štábu OcÚ Rybník**

**Dňa** :13.3.2020 so začiatkom o 7,oo hod.

Prítomní: starostka obec Ing. Daniela Trňanová, predsedníčka krízového štábu

 Členovia KŠ: Juraj Harmady

 Dušan Huszár

 Miroslav Považan

 Blažena Švecová

**Prijaté ďalšie opatrenia** :

* Aktualizácia zoznamu občanov, ktorí pricestovali zo zahraničia a sú v domácej karanténe
* Monitorovanie a dodržiavanie karantény
* Prijatie ďalších opatrení od predchádzajúceho zasadnutia KŠ 12.3.2020 Okresným úradom Levice: “Súhrn prijatých opatrení” príloha zápisnice
* So všetkými opatreniami oboznámiť občanov ( web, FB obce, dom smútku, hlásenie)
* Informovať občanov, aby sa zaregistrovali na odber sms správ a tak budú informovaní

o prijatých opatreniach

* Zabezpečiť nákup rúšok a jednorázových rukavíc pre pracovníkov OcÚ
* Ponúknuť sociálnu službu (nákup potravín) sociálne slabším občanom a občanom, ktorí sú dočasne v karanténe
* V pondelok 16.3.2020 rozdať rúška a rukavice všetkým zamestnancom ako aj opatrovateľkám
* Služobný mobilný telefón cez víkend obsluhuje p. Švecová, aby mohla podať informácie občanom, ktorí prichádzajú zo zahraničia
* Zákaz organizovanie spoločenských stretnutí a podujatí organizáciami a jednotlivcami na území obce
* Zákaz prenajímania, alebo poskytovania obecných priestorov na akékoľvek účely
* Zákaz využívania detských ihrísk na území obce
* Uzatvorenie obecnej knižnice
* Zrušenie stránkových hodín na Obecnom úrade s výnimkou mimoriadnych prípadov (ohrozenie života, majetku, pohreb a pod.) až do odvolania, vybavovanie požiadaviek občanov je možné realizovať telefonicky alebo elektronicky a prípadné platby realizovať prostredníctvom online prevodov
* Zákaz ambulantného a trhového predaja
* Informácie pre obyvateľov budú pravidelne aktualizované na webovej stránke obce, prostredníctvom sms-oznamov, FB obce a informačných tabúl pri obecnom úrade a pri reštaurácii Krivín
* Krízový štáb ako aj zamestnanci obce budú sledovať dodržiavanie povinnej 14-dňovej karantény pre ľudí s trvalým alebo prechodným pobytom v SR, ktorí sa vrátia zo zahraničia a prípadné porušenie tohto opatrenia nahlasovať Polícii SR
* Od pondelka 16. marca prerušenie vyučovacieho procesu ZŠ s MŠ na 14 dní v zmysle rozhodnutia Ústredného krízového štábu, počas týchto dní vedenie ZŠ sMŠ zabezpečí dôkladnú dezinfekciu všetkých priestorov
* Opatrovateľská služba bude rozšírená o pomoc rizikovým skupinám občanom
* Odporúčame občanom obmedziť návštevy príbuzných, zdržiavať sa doma
* Individuálne prechádzky do voľnej prírody za slnečného počasia sú odporúčané, no nie v skupinách

Opatrenia sú platné na území obce Rybník od 13.3.2020 od 8,00 h.

Zapísala: Blažena Švecová

Rybník, 13.3.2020